પોતાના કાર્યકર્તાઓને રીઝવવા માટે જો કોઈ છોકરી લગ્ન કરવાની ના પાડે તો તેને ભગાવીને લાવીશ, એવું એલફેલ નિવેદન કરનારા ભાજપના મુંબઈના પ્રવક્તા અને વિધાનસભ્ય રામ કદમે વધુ એક લોચો માર્યો છે. વિદેશમાં કેન્સરની બીમારીની સારવાર લઈ રહેલી બોલિવૂડની અભિનેત્રી સોનાલી બેન્દ્રેને જીવતેજીવ તેમણે શ્રદ્ધાંજલિ આપી હતી. કેન્સરની સારવાર કરાવી રહેલ સોનાલી બેન્દ્રેનાં નિધન બદલ કદમે ટ્વિટ કરતાં સોશિયલ મીડિયા પર તેમની ઠેકડી ઉડાવવામાં આવી રહી છે.